**UNIVERZITET U TUZLI**

Na osnovu Odluke Senata Univerziteta u Tuzli broj: 03-6791-1-2.2.1/22 od 07.12.2022. godine, Projekta sufinansiranja zapošljavanja u javnim univerzitetima/sveučilištima u FBiH 2022 broj: 01/1-49-7028/22 od 18.10.2022. godine, te Odluke Vlade Tuzlanskog kantona o davanju prethodne saglasnosti broj: 02/1-34-33478-2/22 od 29.12.2022. godine,

raspisuje

**KONKURS**

**za prijem u radni odnos na određeno vrijeme izabranih asistenata i viših asistenata na Univerzitetu u Tuzli po Projektu sufinansiranja zapošljavanja u javnim univerzitetima/sveučilištima u Federaciji BiH 2022**

na uže naučne /umjetničke oblasti kako slijedi:

**Akademija dramskih umjestnosti**

Viši asistent za užu umjetničku oblast ”Gluma” 1 izvršilac

**Ekonomski fakultet**

Asistent za uže naučne oblasti:

”Menadžment i upravljanje” 1 izvršilac

”Računovodstvo” 1 izvršilac

**Edukacijsko-rehabilitacijski fakultet**

Asistent za uže naučne oblasti:

”Specijalna edukacija i rehabilitacija” 1 izvršilac

”Poremećaji u ponašanju” 1 izvršilac

**Farmaceutski fakultet**

Asistent za užu naučnu oblast ”Biohemija” 1 izvršilac

**Fakultet za tjelesni odgoj i sport**

Asistent za užu naučnu oblast ”Transformacioni procesi” 1 izvršilac

**Filozofski fakultet**

Viši asistent za užu naučnu oblast “Pedagogija” 1 izvršilac

Asistent za užu naučnu oblast “Turski jezik” 1 izvršilac

**Mašinski fakultet**

Asistent za užu naučnu oblast “Energetska postrojenja i ekologija” 1 izvršilac

 **Prirodno-matematički fakultet**

Asistent za uže naučne oblasti:

“Opća i eksperimentalna fizika” 1 izvršilac

”Antropogeografija” 1 izvršilac

**Tehnološki fakultet**

Asistent za užu naučnu oblast ”Inžinjerstvo zaštite okoline” 1 izvršilac

Kandidati moraju ispunjavati opće i posebne uslove i to:

**1. Opći uslovi:**

a) da je državljanin Bosne i Hercegovine;

b) da je zdravstveno sposoban za obavljanje poslova radnog mjesta asistenta/višeg asistenta;

c) da mu odlukom suda nije zabranjeno obavljanje poslova radnog mjesta asistenta/višeg asistenta;

d) da se na njega ne odnosi član IX.1. Ustava Bosne i Hercegovine,

e) da nije pravosnažno osuđen na kaznu zatvora u trajanju dužem od tri mjeseca za neko od krivičnih djela iz stava (3) člana 59. Zakona o visokom obrazovanju (Prečišćeni tekst) (''Službene novine TK'', br. 21/21, 22/21, 5/22, 11/22 i 16/22)

**2. Posebni uslovi:**

a) da ima izbor u odgovarajuće saradničko zvanje asistenta/višeg asistenta na Univerzitetu u Tuzli na užu naučnu/umjetničku oblast na koju se prijavljuje,

b) da se nalazi na evidenciji nezaposlenih lica kod Službe za zapošljavanje Tuzlanskog kantona prije zaključivanja ugovora o radu po ovom Konkursu.

**Napomena: Asistenti/viši asistenti koji su ranije ostvarili sufinansiranje po Programima sufinansiranja zapošljavanja na Univerzitetu u Tuzli, mogu biti maksimalno sufinansirani na period od tri (3) godine.**

Uz svojeručno potpisanu prijavu na konkurs kandidat je dužan dostaviti:

- dokaze o ispunjavanju općih uslova i to:

1. uvjerenje o državljanstvu BiH, ne starije od šest mjeseci;
2. izjavu da mu odlukom suda nije zabranjeno obavljanje poslova radnog mjesta na koje aplicira, ovjerenu kod nadležnog općinskog organa ili notara;
3. izjavu da se na njega ne odnosi član IX. 1. Ustava Bosne i Hercegovine, ovjerenu kod nadležnog općinskog organa ili notara;
4. izjavu da nije pravosnažno osuđen na kaznu zatvora u trajanju dužem od tri mjeseca za neko od krivičnih djela iz stava (3) člana 59. Zakona o visokom obrazovanju (Prečišćeni tekst) (''Službene novine TK'', br. 21/21, 22/21, 5/22, 11/22 i 16/22) ovjerenu kod nadležnog općinskog organa ili notara;

- dokaze o ispunavanju posebnih uslova i to:

1. odluku o izboru u odgovarajuće saradničko zvanje asistenta/ višeg asistenta na Univerzitetu u Tuzli na užu naučnu/umjetničku oblast na koju se prijavljuje, po kojoj teče izborni period,
2. potvrdu Službe za zapošljavanje Tuzlanskog kantona da se nalazi na evidenciji nezaposlenih lica (a koju kandidat može dostaviti uz prijavu na konkurs, a najkasnije dan prije zaključivanja ugovora o radu).

U slučaju da se na Konkurs za određenu poziciju prijavi više kandidata čije su prijave blagovremene i potpune i koji ispunjavaju uslove Konkursa, vrši se rangiranje kandidata po kriterijima iz člana 240. stavovi (5) i (9) Statuta Univerziteta, s tim da se bodovanje vrši samo uz pruženi dokaz (uvjerenje/potvrda nadležne službe fakulteta ili Univerziteta, plaketa, naučni rad, certifikat), a u skladu sa Pravilnikom o načinu vrednovanja kriterija u postupku izbora asistenata i viših asistenata na Univerzitetu u Tuzli broj: 03-6205-1-1/20 od 24.12.2020. godine i broj: 03-3840-1-4/22 od 21.07.2022. godine (u daljem tekstu: Pravilnik).

U slučaju ostvarenog jednakog broja bodova, nakon izvršenog rangiranja kandidata u smislu članova 5. i 6. Pravilnika, prioritet pri zapošljavanju, u skladu sa utvrđenim kriterijima i to po redoslijedu utvrđenom članom 7. Pravilnika, ima kandidat koji uz prijavu na Konkurs pruži dokaze: da je nezaposleno lice iz člana 1. st. (1) i (2) Zakona o dopunskim pravima branilaca i članova njihovih porodica (Drugi prečišćeni tekst) („Službene novine TK“, br. 10/20), da se nalazi na evidenciji Službe za zapošljavanje, da mu radni odnos, zasnovan po osnovu ranije ostvarenog prioriteta pri zapošljavanju, nije prestao njegovom krivicom ili da po prestanku radnog odnosa nije ostvario pravo na otpremninu, odnosno da nije korisnik prava na porodičnu penziju, te dostavi potvrdu nadležnog organa o priznatom statusu branioca odnosno člana porodice istog.

Dokaze o ispunjavanju uslova iz Konkursa kandidati su dužni dostaviti u originalu ili fotokopiji ovjerenoj kod nadležnog gradskog/općinskog organa ili notara.

Primjeri Izjava se mogu naći na web stranici Univerziteta u Tuzli www.unitz.ba/konkursi.

Prijem u radni odnos vrši se na određeno vrijeme **do 31.12.2023. godine**, u skladu sa Programom.

Kandidat koji bude primljen u radni odnos, dužan je prije zaključivanja ugovora o radu dostaviti ljekarsko uvjerenje nadležne zdravstvene ustanove, ne starije od 6 (šest) mjeseci i potvrdu kantonalne Službe za zapošljavanje Tuzlanskog kantona da se nalazi na evidenciji nezaposlenih lica, dan prije zaključivanja ugovora o radu.

Univerzitet u Tuzli zadržava pravo da ne zaključi ugovor o radu ukoliko izabrani kandidat ne bude na evidenciji nezaposlenih lica dan prije zaključivanja ugovora o radu.

Rok za podnošenje prijava na Konkurs je 15 dana od dana objavljivanja u listu „Dnevni avaz“ i na web stranici Univerziteta, www.unitz.ba

Nepotpune, neblagovremene i nedopuštene prijave neće se uzeti u razmatranje.

Prijavu na konkurs sa dokazima o ispunjavanju uslova iz Konkursa dostavit putem Pisarnice Univerziteta ili preporučeno poštom na adresu: UNIVERZITET U TUZLI, Ul. Dr. Tihomila Markovića broj 1, 75000 Tuzla sa naznakom „Prijava na Konkurs za prijem u radni odnos na određeno vrijeme izabranih asistenata i viših asistenata na Univerzitetu u Tuzli po Programu sufinansiranja zapošljavanja“, sa obaveznom naznakom naziva Fakulteta i uže naučne/umjetničke oblasti – „NE OTVARAJ!“